《断桥山用少陵白波沙渡韵》
清代·叶士宽

欲断不断桥，万丈临坼岸。有湫起乖龙，破石入云汉。

帝怒割左耳，置之悬崖半。老猿此回踪，山鸟隔林唤。

涧底云涛翻，陂上雪花漫。奔湍往复回，喷沫迸且散。

我来临深渊，下视目光乱。仙境无由登，凡骨自悲叹。

作者简介：（ 1689—1755）江苏吴县人，字映庭。康熙五十九年举人。雍正四年，试取内阁中书，历山西定襄知县、潞安知府、浙江绍兴知府，至宁绍台道。在官办事务求便民，赈灾不遗余力。有《浙东水利书》。